Lente-skoonmaak | SARIE
FOTO Unsplash	12 September 2016
Lente-skoonmaak	deur Anita Rossouw and Lounette Fourie
1. Maak jou stofsuier silwerskoon, want dit gaan die held in dié storie wees.
2. Skud gordyne en matte uit. Stof deeglik af en borsel lampskerms met ’n sagte borsel.
3. Was deure, kosyne, kaste en deurknoppe met warm water met ’n bietjie ontsmettingsmiddel in.
4. Ontkalk jou ketel met gelyke dele water en asyn, laat week 1 uur en kook dan. Gooi water uit en spoel met skoon water. Maak filters van wasmasjien, stoof, tuimeldroër en skottelmasjien skoon. Gooi ’n mengsel van 1 e koeksoda en 1 k asyn in jou afvoerpype af, gevolg deur ’n ketel vol kookwater.
5. Pak koskas reg en gaan vervaldatums na.
6. Draai matrasse om.
7. Was verekussings 2 op ’n slag op ’n sagte siklus. Tuimeldroog dit saam met ’n paar tennisballe of styf opgerolde sokkies om die vere los te klop.
8. Pak winterklere en skoene weg en sorteer somergoed: hang soorte bymekaar of hang volgens kleure op, en wees streng oor wat jy gaan hou.
Klerekas. FOTO Instagram / @jemma_jennet
9. Takel die badkamer. Gooi koeksoda en suurlemoensap in ’n emmer warm water en was alles daarmee af.
10. Stofsuig, stofsuig, stofsuig. Onthou om groot meubels weg te skuif en onder kaste en beddens ook te stofsuig.
Nooi lente binnetoe
Wenke vir ’n klein spasie
Geskenk in ’n blik of boks
Watter kleur moet jou slaapkamer wees? + WEN MRP Home-ware ter waarde van byna R7 000!
Met die onthaalseisoen om die draai, is jy dalk lus vir nuwe breekgoed. Ons wys ’n paar gunstelinge. 1. Blou Delft Dit bly een van die gewildste ontwerpe van alle tye. Dek so ’n tradisionele tafel met outydse rose en …